แนวโน้มหุ้นรีบาวน์หลังลงแรง
นักวิเคราะห์มองตลาดหุ้นไทยเช้านี้มีโอกาสรีบาวน์หลังจากตลาดปรับลงมากวานนี้( 12 ก.ค.) บ่ายลุ้นผลตัดสินศาลรัฐธรรมนูญ
13 ก.ค. 2555

นักวิเคราะห์มองตลาดหุ้นไทยเช้านี้มีโอกาสรีบาวน์หลังจากตลาดปรับลงมากวานนี้( 12 ก.ค.) บ่ายลุ้นผลตัดสินศาลรัฐธรรมนูญ
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บล.ไทยพาณิชย์ มองว่าเช้านี้ตลาดไม่ได้กังวลมากนักแม้ว่าจะมีการปรับลดอันดับเครดิตพันธบัตรรัฐบาลอิตาลี ซึ่งเป็นไปตามคาด และตลาดภูมิภาคก็ยังดูดี จึงคาดว่าเช้านี้ตลาดน่าจะรีบาวน์ได้ หลังจากวานนี้ตลาดหุ้นปรับตัวลงมารอแล้ว โดยมองว่าหุ้นพลังงานจะปรับตัวขึ้น 
ส่วนช่วงบ่าย การเคลื่อนไหวของตลาดขึ้นกับการอ่านคำวินิจฉัยของศาลรัฐธรรมนูญเกี่ยวกับร่างแก้ไขรัฐธรรมนูญ ในเวลา 14.00 น. ซึ่งหากผลออกมาในแง่ลบคาดว่าหุ้น domestic ก็จะมีการปรับตัวลง 
ทั้งนี้ ตลาดช่วงเช้านี้ ให้แนวรับไว้ที่ 1,180-1,170 จุด และแนวต้านที่ 1,200 จุด